Tina Landgraf

Tina Landgraf (* 18. November 1976 in Cochem) is en düütsche Schauspelerin. 

Landgraf is 1976 in Cochem boren un later op dat Balthasar-Neumann-Gymnasium in Marktheidenfeld in Bayern op School wesen. Dor hett se 1996 ehr Abitur maakt. Na de Schooltied hett se en Utbillung as Schauspelerin un Danserin in Hamborg maakt. In Hamborg hett se ok an dat Ohnsorg-Theater speelt, ünner annern 2005 in dat Stück Pension Schöller. Se hett denn ok in de Feernseh-Regen St. Angela un Verbotene Liebe mitspeelt. 

2006 weer se in de Musiktheater-Produkschoon Auf der Linie, auf dem Strich vun de Company Hamburg to sehn. Dit Stück is ok mit’n Football-Globus vun Andre Heller dör de düütschen WM-Städer op Tour gahn. Sied 2008 höört se to dat Ensemble vun de plattdüütsche Fritz-Reuter-Bühn in Swerin.

 Filmografie (Utwahl) 
 Johr Titel 1999 Verbotene Liebe, Feernsehfolgen 2005 Pension Schöller, Feernsehn 2009 Zeit der Entscheidung – Die Soap Deiner Wahl, Feernseh-Minireeg

 Weblenken 

Kategorie:Fru
Kategorie:Schauspeler
Kategorie:Plattdüütsch
Kategorie:Hoochdüütsch
Kategorie:Boren 1976
Kategorie:Börger von Düütschland